Shalom! Tervetuloa Veahavta et Israel -ohjelman pariin.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Raamatussa sanotaan selvästi, että on vain yksi Pelastaja -
ja vain yksi pelastussuunnitelma.
Pelastaja on Messias Jeshua. Suunnitelma on ilosanoma.
Jos hylkäät ilosanoman, odotettavissa on Jumalan ikuinen tuomio.
Kuoltuasi on tiedossa iankaikkinen rangaistus.
Sellainen opetus tuntuu ankaralta, eikä sitä haluta kuunnella.
Mutta jos olemme sitoutuneet Jumalan Sanaan, -
meidän täytyy opettaa sitä kokonaisuudessaan.
Ajattelemme, että onpa epämieluisaa. Eivät ihmiset tällaista halua kuunnella.
Mutta voi olla, että ihmisen sisin tarvitsee juuri tätä sanomaa.
Älä tulkitse asioita oman näkökulmasi, tietosi ja älysi nojalla.
Jumalan Sana on väkevä ja tunkeutuu sydämen syvyyksiin asti.
Monesti ihmiset eivät motivoidu ottamaan vastaan Jumalan armoa, -
ellei heille ensin kerrota tuomiosta.
Tutkimme Heprealaiskirjeen lukua 10. Jatketaan siitä, mihin jäimme.
Puhuimme ihmisestä, joka hylkäsi uppiniskaisesti ilosanoman.
Heille on tiedossa tuomio, Jumalan viha, joka heidät kuluttaa.
Hylätessään ilosanoman he tekivät itsensä Jumalan vihollisiksi.
Heprealaiskirjeessä kerrotaan esimerkki. Mooseksen lain hylännyt -
surmataan kahden tai kolmen todistajan sanan mukaan.
Jatketaan siitä, mihin jäimme, -
Hepr. 10:29:stä: -
"...kuinka paljoa ankaramman..."
Jos hylkäät Mooseksen lain, -
"...kuinka paljoa ankaramman rangaistuksen -
luulettekaan sen ansaitsevan, -
joka tallaa jalkoihinsa Jumalan Pojan -
ja pitää epäpyhänä liiton veren..."
Sellainen ihminen ei pidä Messiaan verta minkään arvoisena.
"...ja pitää epäpyhänä liiton veren..."
jolla Messias saattoi uuden liiton voimaan.
"...veren, jossa hänet on pyhitetty, -
ja pilkkaa armon Henkeä!"
Jumala sanoo tässä selvästi, -
että se joka hylkää ilosanoman, pilkkaa armon Henkeä.
Sanassahan sanotaan, -
että Pojan pilkkaaminen annetaan anteeksi, -
mutta Pyhän Hengen pilkka on vakava rikkomus, -
jolla on iankaikkisia seurauksia.
Eli jos joku on ollut vakuuttunut ilosanoman totuudellisuudesta, -
mutta on tietoisesti sen hylännyt, seuraukset ovat vakavat.
He eivät korosta oikein liiton verta -
vaan pitävät sen epäpyhänä.
He eivät ymmärrä, että Messiaan veren kautta ihminen pyhittyy.
Sellaiset pilkkaavat armon Henkeä.
Jae 30: "Sillä me tunnemme hänet, joka on sanonut: -
'Minun on kosto, minä olen maksava'..."
Eli Jumala on sanonut eräässä kohdassa Vanhaa testamenttia: -
"Minun on kosto."
Kyseessä ei ole vain rangaistus, vaan vihaan juurtunut rangaistus.
Jumala kostaa sen, minkä ihminen teki, -
kun hän pilkkasi armon Pyhää Henkeä.
"'Minun on kosto, minä olen maksava'; -
ja vielä: 'Herra on tuomitseva kansansa'."
Herrahan tuomitsi myös vanhan liiton ihmisiä, -
kun he rikkoivat Mooseksen lakia.
Erämaavaellus oli hyvä esimerkki Jumalan tuomiosta.
Vanhassa liitossa ei ollut iankaikkista pelastusta mutta uudessa on.
Jos uuden liiton vastaanottamisella on iankaikkisia seurauksia, -
myös sen hylkäämisellä on iankaikkisia seurauksia.
"Herra on tuomitseva kansansa'.
Hirmuista on langeta elävän Jumalan käsiin."
Näistä jakeista näkee, -
miten vakavasti Heprealaiskirjeessä suhtaudutaan Jumalan tuomioon.
Sen kirjoittaja tekee joka asiasta yhteenvedon, -
jotta tuntisimme Jumalan totuuden varmasti.
Näemme Jumalan tuomion Israelin historiasta.
Kun vertaamme Mooseksen lakia ilosanomaan, -
ymmärrämme ilosanomaa paremmin.
Niin Heprealaiskirjeen kirjoittaja on tehnyt tutkimissamme luvuissa.
"Hirmuista on langeta elävän Jumalan käsiin."
Jakeessa 32 aletaan kuvailla erästä kokemusta, -
joka on kaikille uskoville yhteinen.
Meidän pitää muistaa tämä asia, -
koska se on uskoville yhteinen.
Jos emme ole siihen valmiita, saatamme musertua.
Monet vasta uskoontulleet luulevat, ettei ongelmia ole enää tiedossa.
He luulevat, että kaikki sujuu nyt myötämäkeä.
He saavat unelmiensa työpaikan ja talon sekä muun haluamansa.
He ottavat Messiaan iloissaan vastaan, jos hän toimii niin.
Mutta uskova joutuu kokemaan ihan muuta.
Siihen tullaan jakeessa 32: -
"Mutta muistakaa entisiä päiviä..."
Hän palaa siihen, mitä aiemmille uskoville tapahtui.
Vaikka Amerikan historiassa uskoville ei pitkään aikaan tapahtunut näin, -
mutta monin paikoin uskovat ovat joutuneet kokemaan sellaista.
Hepr. 10:32: -
"Mutta muistakaa entisiä päiviä, jolloin te, valistetuiksi tultuanne, -
kestitte monet kärsimysten kilvoitukset..."
Opittuaan tuntemaan totuuden -
uskovan on täytynyt kestää paljon taisteluita -
ja kärsimyksiä.
Kun ottaa Messiaan elämäänsä, meille ei luvata ongelmattomuutta, -
helppoa elämää, ihmisten suosiota ja oman tahtosi tapahtumista.
Ei niin Sanassa opeteta vaan aivan päinvastoin.
"Muistakaa entisiä päiviä..."
Aikaisempien sukupolvien uskovat ovat kärsineet paljon.
He kestivät monet kärsimysten kilvoitukset.
Sitten kerrotaan kahdesta eri tilanteesta.
"...te toisaalta olitte häväistysten ja ahdistusten alaisina, -
kaikkien katseltavina..."
Uskovat ovat kärsineet ennen, kärsivät nyt ja kärsivät myös tulevaisuudessa.
Olet uskossa ja olet tunnustanut Messiaan Pelastajaksesi.
Julistat rohkeasti, ettei muuta pelastajaa ole.
Se, mitä Jeesus kertoo Jumalasta, on ainut totuus.
Siksi sinua paheksutaan yleisesti.
Joudut kokemaan huonoa kohtelua ja pilkkaa.
"...toisaalta taas tulitte niiden osaveljiksi, -
joiden kävi samalla tavalla."
Sana "osaveli" tarkoittaa, että sinulla on jotain yhteistä heidän kanssaan.
Sellainen oli heidän elämäntapansa, tai siten hekin läpäisivät koetuksen.
Jae 34: "Sillä vankien kanssa te olette kärsineet..."
Engl. käännös: "Osoititte minulle myötätuntoa, kun olin kahleissa."
"...ja ilolla pitäneet hyvänänne omaisuutenne ryöstön, -
tietäen, että teillä on [taivaassa] parempi tavara, joka pysyy."
Tuo kohta sisältää hyviä uutisia, mutta mukana tulee vaikeuksia.
Messias lähetettiin tähän maailmaan kärsimään.
Evankeliumeista näemme, -
että ihmisten torjunnan vuoksi hän joutui syntymään seimessä.
Hänen piti paeta Egyptiin, koska hänet uhattiin surmata.
Myös hänen palvelutyönsä aikana hänet haluttiin tappaa.
Hän osoitti, mitä Jumalan seuraaminen tarkoitti -
sekä vainoissa että lopulta kuolemassa.
Meidän ei pitäisi odottaa erilaista kohtelua.
Kaikki totuuteen uskovat joutuvat kokemaan näitä samoja asioita.
Mutta se ei haittaa. Sitten kohta jatkuu: -
"...te olette...ilolla pitäneet hyvänänne omaisuutenne ryöstön..."
Omaisuuden ryöstö on tarkoitus ottaa vastaan iloiten, -
"...tietäen, että teillä on [taivaassa] parempi tavara, -
joka pysyy."
Messiaskin kehotti varastoimaan aarteita taivaaseen, -
josta niitä ei voida varastaa eivätkä koit tai ruoste niihin pysty.
Keskitytään siis Jumalan valtakuntaan.
Siellä on palkkiomme.
Sinne usko saa meidät keskittymään, ei maanpäälliseen.
Siirrytään jakeeseen 35.
Siinä puhutaan pois heittämisestä.
"Älkää siis heittäkö pois uskallustanne..."
Sana "uskallus" tarkoittaa myös varmuutta.
Älkäämme heittäkö pois rohkeaa varmuuttamme -
Jumalan valtakunnan todellisuudesta.
Olemme varmoja Jumalan valtakunnan todellisuudesta.
Jumalan tuomio kohtaa tätä maailmaa.
"Älkää siis heittäkö pois uskallustanne, -
jonka palkka on suuri." Palkkamme ja palkitsijamme on Messias.
Hän maksaa tullessaan jokaiselle heidän tekojensa mukaan.
Jos olemme olleet niin viisaita ja nöyriä, -
että olemme sijoittaneet Jumalan valtakuntaan, -
olleet siunauksena toisille ja uskollisia kutsulle, -
Messias palkitsee meidät runsaasti, kun hän saapuu.
Uskotko tuohon periaatteeseen? Näkyykö se elämästäsi?
"Sillä te tarvitsette kestäväisyyttä, [kärsimyksissä] -
tehdäksenne Jumalan tahdon -
ja saadaksenne sen, mikä luvattu on."
Kärsimys muuttaa meitä siten, -
että voimme saada kaiken, minkä Jumala on luvannut.
Uskovat eivät tahdo kuulla sitä, että heidät on kutsuttu kärsimään.
Messiasta vainottiin ja vihattiin. Sama kohtaa meitäkin.
Jos kuulumme hänelle ja hän tekee työtä kauttamme, -
meidänkin on kärsittävä.
Mutta lopulta saamme sen, mitä on luvattu. Jae 37: -
"Sillä 'vähän, aivan vähän aikaa vielä, niin tulee hän, joka tuleva on, -
eikä viivyttele."
Hän saapuu juuri oikealla hetkellä eikä viivyttele. Jae 38: -
"...mutta minun vanhurskaani on elävä uskosta..."
Uskovat on julistettu vanhurskaiksi Jumalan armosta -
ja Messiaan ristintyön kaikkiriittävyyden tähden.
Puhuimme siitä aiemmin, että hän otti syntimme ristillä.
Hänen vanhurskautensa luettiin meidän hyväksemme.
Me, jotka on julistettu vanhurskaiksi, elämme uskosta.
Raamatussa sanojen usko ja totuus välillä on yhteys.
"Vanhurskaat elävät uskosta" tarkoittaa siis sitä, -
että annamme Jumalan totuuden vaikuttaa elämäämme.
Sitä on usko. Sitä on hengellinen kypsyys.
Tätä kirjaa tutkitaan, jotta löydettäisiin totuus.
Kun siltä löytyy totuus, pitää pyytää Pyhän Hengen johdatusta ja apua -
tuon totuuden soveltamisessa elämäämme.
Kun ihmisestä näkyy totuus, hänestä näkyy Jumalan valtakunta.
Sellainen ihminen tuo Jumalalle kunniaa -
ja tuo julki tämän kirkkautta maailmassa.
Kun Jumalan kirkkaus ilmestyy, hänen työnsä menee eteenpäin.
Jumalan voitelu koskettaa eri tilanteita -
ja muuttaa niitä hänen tarkoitusperiensä mukaisiksi.
Myös muut ihmiset saavat muuttua.
Meidän pitää ymmärtää, mitä uskosta eläminen tarkoittaa.
Jae 38: "... ja jos hän vetäytyy pois..."
Tavallisesti sana "vetäytyä" merkitsee Jumalasta pois kääntymistä.
Sana on subjunktiivi-aikamuodossa, -
koska kyseessä on mahdollisuus. Se ei ole kuitenkaan meitä varten.
Niin ei oikea uskova reagoi.
"... jos hän vetäytyy pois, ei minun sieluni mielisty häneen'."
Jumala ei mielisty sellaiseen ihmiseen.
Jos käännymme pois emmekä pysy uskollisina, -
Jumala ei mielisty meihin. Jae 39: -
"Mutta me emme ole niitä, jotka vetäytyvät pois -
omaksi kadotuksekseen..."
Pois kääntyvä kohtaa tuhoisat ja katoavat asiat, -
jotka eivät heijasta Jumalan valtakuntaa.
"Mutta me emme ole niitä, -
jotka vetäytyvät pois omaksi kadotuksekseen, -
vaan niitä, jotka uskon kautta tekevät sielunsa kokonaisiksi."
Suomalaisessa käännöksessä puhutaan sielun pelastumisesta.
Mutta kreikan sana ei tarkoita pelastumista.
Kreikan sanan loppuosa tarkoittaa tekemistä -
ja alkuosa peri tarkoittaa "kokonaan".
Eli me emme ole niitä, jotka kääntyvät pois Jumalasta -
vaan niitä, jotka uskon kautta -
tekevät sielunsa kokonaisiksi.
Se tarkoittaa kokonaiseksi tulemista.
Meistä tulee Jumalan mielen mukaisia ihmisiä, -
kun emme käänny hänestä pois vaan seuraamme häntä.
Tässä puhutaan sielun tilasta.
Teologien mukaan -
sielu on Pyhän Hengen säiliö.
Haluamme sielumme olevan sellaisessa tilassa, -
jossa Pyhä Henki voi toimia hyvin.
Hän tahtoo tehdä niin ja kykenee siihen.
Mutta jos estämme ja murehdutamme Pyhää Henkeä -
emmekä ole valmis astia, Pyhä Henki ei voi toimia, kuten haluaa.
Meissä on kapinaa, ja olemme kääntyneet poispäin.
Mutta kun elämme odottavalla mielellä -
ja kun huomaamme, mitä Jumala tahtoo tehdä -
ja antaudumme hänen vaikutukselleen, -
saamme olla Sanan mukaan Jumalan työ.
Hän korjaa meitä, -
jotta meistä tulee Pyhän Hengen välikappaleita ja varastoja.
Näin hän saa muuttaa voimakkaasti meitä, -
tilannettamme ja ympärillämme olevia ihmisiä.
Sellainen on Pyhän Hengen työtä.
Hän alkaa tehdä työtään dynaamisesti.
Kreikan sana "dynaaminen" tarkoittaa voimallista.
Jos tahdomme olla väkevästi Pyhän Hengen käytössä, -
emme voi kääntyä pois hengellisistä asioista -
vaan meidän tulee olla sinnikkäitä.
Meidän täytyy pitää mielessä raamatunkohdan asiayhteys.
Emme ole sellaisia, jotka harmittelevat sitä, mitä maan päällä menettävät -
rahoistaan tai tavaroistaan. Sellaiset asiat eivät ole tärkeitä, -
koska joudumme niistä lopuksi luopumaan eikä niitä saa mukaan.
Ei uskova niitä mukaansa haluakaan, -
koska Jumalan valtakunta on niin paljon ylivertaisempi.
Meidän ei tarvitse päivitellä eikä masentua, -
jos menetämme maan päällä jotain.
Kaikki menetyksemme muistuttavat Jumalan lupauksista.
Siksi keskitymme Jumalan valtakuntaan, -
ja tahdomme elää niin, että saamme sen palkkioita.
Valtakunnan palkkioita voimme käyttää tuomaan kunniaa Messiaalle.
Voimme näyttää julkisesti, miten paljon häntä rakastamme, -
miten paljon hän meille merkitsee -
ja miten paljon voimme heijastaa häntä sanoillamme ja teoillamme.
Jos sinun pitäisi nyt arvioida elämääsi hengellisesti, -
ajatuksiasi, päätöksiäsi ja sanojasi, -
kaikkea sinuun liittyvää, millaisen tuloksen saisit?
Sinnitteletkö sitkeästi -
vai käännytkö pois Jumalasta, kun elämä käy vaikeaksi -
ja saatat menettää jotain?
Menetkö maailman mielen mukaan vain sinnitteletkö?
Mikä on periksiantamattomuuden perusta?
Siitä puhumme ensi viikolla, tosi uskosta.
Näemme Raamatun ihmisistä kertovista esimerkeistä, -
miten usko heihin vaikutti -
ja mitä uskosta seurasi tässä elämässä ja tulevassa.
Uskoon ja uskollisuuteen meidän kannattaa pyrkiä.
Näemme Sanasta kaksi asiaa, jotka vastustavat toisiaan, -
ylpeyden ja uskon.
Jos toimit ylpeällä mielellä, et voi toimia uskonhenkisesti.
Mutta kun toimit nöyrästi, -
nöyryys ikään kuin kutsuu Jumalaa vahvistamaan uskoasi.
Näin elämäsi voi heijastaa Jumalan valtakuntaa -
eikä tämän maailman tapoja.
Silloin voit olla todistuksena siitä, -
ettei menettäminen vienyt iloasi eikä muuttanut sinua.
Ihmiset kysyvät silloin, mikä sinusta tekee erilaisen.
Mikset sure sitä, minkä menetit?
Siksi, koska oivalsit niiden olevan väliaikaisia.
Et saa niitä mukaasi ikuisuuteen kuitenkaan.
Heijastaako elämäsi Jumalan valtakunnan ikuisia arvoja?
Sijoita siihen, mikä kestää ja mikä heijastaa Jumalaa, -
älä niille harhapoluille, joille sielun- vihollinen haluaisi sinut petkuttaa.
Pysy uskollisena ja odota Jumalan antamia suuria asioita -
sekä tässä ajassa että tulevassa.
Ensi viikolla alamme tutkia Heprealaiskirjeen lukua 11.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen